สอบถามค่ะ ประจำเดือนมาช่วงวันที่ 19-25 กรกฎาคมเดือนที่แล้ว(ปกติเป็นคนที่มีประจำเดือนมาตรงกันทุกเดือนค่ะ) วันนี้(09/08/2564) มีอะไรกับแฟนเสร็จเวลา 07:00น. ไม่ได้ป้องกันแล้วแฟนหลั่งใน เลยซื้อคุมฉุกเฉินแบบเม็ดเดียวมากินเวลา 07:48น. พอกินไปแล้วปวดท้องน้อยกับปวดหลังเหมือนช่วงเป็นประจำเดือนเลยค่ะ อยากทราบว่าเป็นผลข้างเคียงจากยาคุมมั้ยคะ แล้วกินในเวลาที่กำหนดมีโอกาสท้องกี่เปอร์เซ็นต์หรอคะ ขอบค่ะ
สวัสดีค่ะ ยาคุมฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด ซึ่งหลังการใช้ยาคุมชนิดนี้อาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้อาการที่เกิดขึ้น อาจจะเป็นผลข้างเคียงจากยาคุมได้ แต่ไม่ได้บ่งบอกว่ายาได้ผลหรือไม่ได้ผล หรือมีการตั้งครรภ์หรือไม่ หลังใช้ยาแนะนำการสังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาหรือมาช้าเกิน 35 วันไปแล้ว ควรไปยืนยันผลที่รพ.และหาสาเหตุต่อไป